Hyvää alkanutta vuotta 2021!

Tammikuu on alkanut kireillä pakkasilla ja koronatilanne ei kun kiihtyy. Rokotukset ovat onneksi alkaneet vaikkakin hitaasti, niitä on saanut mm. hoitohenkilökunta, mutta paljon on vielä heitäkin rokottamatta. Kunta noudattaa THL määrittelemää rokotusjärjestystä joten on vain odotettava milloin rokotuksen saa.

Olen saanut kyselyjä onko rokotusta pakko ottaa, ja olen kertonut että se on täysin vapaaehtoinen mutta mm. liiton kantakin on että sitä suositellaan otettavaksi. Jokainen itse päättää haluaako ottaa sen eikä työnantaja voi pakottaa sitä ottamaan! Kyseisen rokotteen ottamatta jättäminen ei vaikuta töiden jatkuvuuteen.

Järjestelyvara -neuvottelut työnantajan kanssa jatkuvat; seuraava tapaaminen on sovittu helmikuussa.

Yhteistoimintalain mukaiset neuvottelut on aloitettu myös Siilinjärven kunnan pitkän tähtäimen suunnitelmassa olevien koulujen rakennushankkeiden osalta. Neuvotteluissa on pohdittu vahvana vaihtoehtona elinkaarimallilla rakentamista, jossa mahdollisesti kiinteistö- ja puhtauspalvelut tulisivat palvelusopimuksella ulkoistamaan. Kyseisessä kokouksessa oli henkilöedustajan kuuleminen, jossa selvästi toin esille perusteluiden kera että kyseiset palvelut tulee järjestää jatkossakin kunnan omana tuotantona. Yhdistyksen hallitus kirjoitti myös asiasta mielipidekirjoituksen paikalliseen lehteen, joka julkaistiin 14.1.21 olevassa lehdessä.

Olen lomalla 25.1–7.2.21 välisen ajan, toimisto on kiinni mutta vara plm Titta Mechelin päivystää; puh 0400803580.

Terveisin PLM Merja